CELEX: 32020D0796
Language: ro
Date: 2020-06-16 00:00:00
Title: Decizia (PESC) 2020/796 a Consiliului din 16 iunie 2020 de modificare a Deciziei (PESC) 2017/1252 în sprijinul întăririi siguranței și securității chimice în Ucraina, în concordanță cu punerea în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora

17.6.2020   
               
               
                  RO
               
               
                  Jurnalul Oficial al Uniunii Europene
               
               
                  L 193/15
               
            
         DECIZIA (PESC) 2020/796 A CONSILIULUI
         din 16 iunie 2020
         de modificare a Deciziei (PESC) 2017/1252 în sprijinul întăririi siguranței și securității chimice în Ucraina, în concordanță cu punerea în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 11 iulie 2017, Consiliul a adoptat Decizia (PESC) 2017/1252 (1).
                  
               
                     (2)
                  
                  
                     Articolul 5 alineatul (2) din Decizia (PESC) 2017/1252 prevede o perioadă de punere în aplicare de 36 de luni de la data încheierii acordului de finanțare menționat la articolul 3 alineatul (3) din decizia respectivă, pentru activitățile menționate la articolul 1 din decizia respectivă.
                  
               
                     (3)
                  
                  
                     Acordul de finanțare cu Organizația pentru Securitate și Cooperare în Europa (OSCE) a fost încheiat la 30 august 2017 și, prin urmare, expiră la 30 august 2020.
                  
               
                     (4)
                  
                  
                     La 23 aprilie 2020, OSCE a solicitat prelungirea cu șase luni a perioadei de punere în aplicare a Deciziei (PESC) 2017/1252 datorită suspendării temporare a unei serii de activități în sprijinul consolidării siguranței și securității chimice în Ucraina din cauza pandemiei de COVID-19.
                  
               
                     (5)
                  
                  
                     Continuarea activităților menționate la articolul 1 din Decizia (PESC) 2017/1252 nu are implicații în ce privește nivelul resurselor financiare până la 28 februarie 2021.
                  
               
                     (6)
                  
                  
                     Decizia (PESC) 2017/1252 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2017/1252 a Consiliului se înlocuiește cu următorul text:
            
               
                  „(2)   Prezenta decizie expiră la 28 februarie 2021.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 16 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Decizia (PESC) 2017/1252 a Consiliului din 11 iulie 2017 în sprijinul întăririi siguranței și securității chimice în Ucraina, în concordanță cu punerea în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora (JO L 179, 12.7.2017, p. 8).